CELEX: C2006/326/130
Language: el
Date: 2006-12-30 00:00:00
Title: Υπόθεση T-303/06: Προσφυγή της 6ης Νοεμβρίου 2006 — UniCredito Italiano κατά ΓΕΕΑ — Union Investment Privatfonds (Uniweb)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/60
            
         Προσφυγή της 6ης Νοεμβρίου 2006 — UniCredito Italiano κατά ΓΕΕΑ — Union Investment Privatfonds (Uniweb)
   (Υπόθεση T-303/06)
   (2006/C 326/130)
   Γλώσσα διαδικασίας: η ιταλική
   Διάδικοι
   
      Προσφεύγουσα: UniCredito Italiano SpA (Γένοβα, Ιταλία) (εκπρόσωποι: G.Floridia και R.Floridia, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αντίδικος ενώπιον του τμήματος προσφυγών: Union Investment Privatfonds GmbH
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του ΓΕΕΑ της 5ης Σεπτεμβρίου 2006, η οποία εκδόθηκε στο πλαίσιο της κοινής διαδικασίας R 196/2005-2 και R 211/2005-2, σχετικά με τη διαδικασία ανακοπής υπ' αριθ. B490971 που αφορούσε την αίτηση καταχωρίσεως κοινοτικού σήματος υπ' αριθ. 2.236.164
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα.
   
      Κοινοτικό σήμα προς καταχώριση: Λεκτικό σήμα «UNIWEB» (αίτηση καταχωρίσεως υπ' αριθ. 2.236.164) για υπηρεσίες που υπάγονται στις κλάσεις 35, 36 και 42.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Union Investment Privatfonds GmbH, πρώην Union Investment Gesellschaft GmbH
   
      Αντιταχθέν δικαίωμα επί σήματος ή σημείου: Γερμανικά λεκτικά σήματα «UNIFONDS» (υπ' αριθ. 991.995) και «UNIRAK» (υπ' αριθ. 991. 997) και γερμανικό εικονιστικό σήμα «UNIZINS» (υπ' αριθ. 2.016.954) για τον προσδιορισμό της επένδυσης κεφαλαίων, κατά την έννοια της κλάσης 36.
   
      Απόφαση του τμήματος ανακοπών: Η ανακοπή έγινε εν μέρει δεκτή, κατά το μέτρο που αναγνωρίζει την ύπαρξη κινδύνου συγχύσεως «όσον αφορά μόνον τις υπηρεσίες που κρίθηκαν παρεμφερείς».
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Η προσβαλλόμενη απόφαση εφάρμοσε εσφαλμένως τη θεωρία της ευρύτερης προστασίας των επονομαζόμενων σημάτων της ίδιας σειράς προϊόντων, την οποία διατύπωσε το Πρωτοδικείο των Ευρωπαϊκών Κοινοτήτων με την απόφαση που εξέδωσε στις 23 Φεβρουαρίου 2006 επί της υποθέσεως T-194/03, Bainbridge, καθόσον δεν πληρούνται οι δύο αναγκαίες προϋποθέσεις προς τούτο, ήτοι: α) ότι το κοινό στοιχείο της σειράς των προγενεστέρων σημάτων πρέπει να είναι διακριτικό· και β) ότι τα προγενέστερα σήματα πρέπει να χρησιμοποιούνται και να εκλαμβάνονται από το οικείο κοινό υπό την έννοια ότι αναφέρονται σε πληθώρα προϊόντων ή/και υπηρεσιών.